- 289 పాయింట్లు లాభపడిన సెన్సెక్స్‌
- జిగేలుమన్న లోహ, బ్యాంకింగ్‌, సీజీ స్టాక్స్‌
- వారాంతంలో మదుపరలకు భారీగా లాభాలు
ముంబయి: లోహ, బ్యాంకింగ్‌, యంత్ర పరికరాలు (సీజీ), విద్యుత్తు రంగ సూచీల మద్దతుతో వారాంతంలో దేశీయ స్టాక్‌ మార్కెట్లు పరుగులు పెట్టాయి. ఆసియా మార్కెట్లు లాభాల్లో సాగడం, యూరోపియన్‌ స్టాక్స్‌ నుంచి సాను కూలత అందడంతో మదుపరులు తాజా కొనుగోళ్లకు మొగ్గు చూపారు. దీంతో దేశీయ స్టాక్‌ మార్కెట్లు లాభాలను అందుకున్నాయి. శుక్రవారం బీఎస్‌ఈ సెన్సెక్స్‌ 289.52 పాయింట్లు (0.82 శాతం) పెరిగి 35,535.79 పాయింట్లకు చేరుకుంది. మరోవైపు ఎన్‌ఎస్‌ఈ నిఫ్టీ 89.95 పాయింట్లు (0.84 శాతం) రాణించి 10,806.50 పాయింట్ల వద్ద ముగిసింది. ఫలితంగా శుక్రవారంతో ముగిసిన ట్రేడింగ్‌ వారంలో సెన్సెక్స్‌ 620.41 పాయింట్లు (1.78 శాతం), ఎన్‌ఎస్‌ఈ సూచీ నిఫ్టీ 188.25 పాయింట్లు (1.77 శాతం) వృద్ధి చెందినట్టయింది. వారాంతపు రోజు సెన్సెక్స్‌లో ఏషియన్‌ పెయింట్స్‌ 6.17 శాతం, టాటా స్టీల్‌ 2.17 శాతం, ఎల్‌అండ్‌టీ 1.69 శాతం, యెస్‌ బ్యాంకు 1.52 శాతం, హెచ్‌డీిఎఫ్‌˜సీ 1.50 శాతం, కోటాక్‌ బ్యాంకు 1.46 శాతం చొప్పున అధిక లాభాలు సాధించిన స్టాక్స్‌ ముందు వరుసలో నిలిచాయి. మరోవైపు భారతీ ఎయిర్‌టెల్‌ 6.44 శాతం, సన్‌ ఫార్మా 5.05 శాతం, టాటా మోటార్స్‌ 0.78 శాతం, హీరో మోటో కార్ప్‌ 0.74 శాతం, ఎన్‌టీపీసీ 0.36 శాతం, బజాజ్‌ ఆటో 0.35 శాతం చొప్పున నష్టపోయి అధికంగా కుంగిన స్టాక్స్‌ జాబితాలో అగ్రభాగాన నిలిచాయి. బీఎస్‌ఈలో రంగాల వారిగా లోహ సూచీ 1.67 శాతం, బ్యాంకింగ్‌ 1.16 శాతం, కాపిటల్‌ గూడ్స్‌ 1.10 శాతం, ఆయిల్‌ అండ్‌ గ్యాస్‌ 1.04 శాతం చొప్పున అధిక లాభాలు సాధించి మార్కెట్లకు దన్నుగా నిలిచాయి. కాగా కన్జూమర్‌ డ్యూరెబుల్‌్‌స 1.34 శాతం, వైద్యం 0.78 శాతం, రియాల్టీ 0.56 శాతం చొప్పున నష్టపోయాయి. ఇంతక్రితం సెషన్‌లో దేశీయ మదుపర్లు రూ.900.69 కోట్లు, విదేశీ మదుపర్లు రూ.364.88 కోట్ల చొప్పున విలువ చేసే ఈక్విటీలను కొనుగోలు చేశారు.
మీ స్నేహితులకు రికమెండ్ చెయ్యండి